
Βαγιάνου Κυριακή

ΟΙ ΠΛΑΓΙΕΣ ΕΡΩΤΗΜΑΤΙΚΕΣ ΠΡΟΤΑΣΕΙΣ

Πλάγιες ερωτηματικές ονομάζονται οι δευτερεύουσες ονοματικές ερωτηματικές προτάσεις που εισάγονται με ερωτηματικές αντωνυμίες (ποιος, πόσος, τι κ.α.) , ερωτηματικά επιρρήματα (πώς, πότε, πού κ. α.), συνδέσμους ( μήπως, γιατί, αν κ.λ.π.)

Διακρίνονται σε :

ολικής άγνοιας : αφορούν ολόκληρο το περιεχόμενο της πρότασης και επιδέχονται μονολεκτική απάντηση (εισαγωγή με : αν, μη, μήπως, μην τυχόν) .
Π.χ. Τον ρώτησα αν θα έρθει μαζί μας (απάντηση : ναι ή όχι )

μερικής άγνοιας : η απάντηση αφορά ένα μέρος της πρότασης και δεν μπορεί να είναι μονολεκτική ( εισαγωγή με : ερωτηματικές αντωνυμίες ή επιρρήματα ).
Π.χ. Αναρωτιέται πώς θα φτάσει γρήγορα στον προορισμό του (ξέρει ότι θα φτάσει, αναρωτιέται για το πώς αυτό θα γίνει γρήγορα)

Λειτουργούν ως

1. Αντικείμενο μετά από ρήματα που δηλώνουν : απορία, ερώτηση, αμφιβολία, σκέψη κ.α.
· Απορώ τι θέλει αυτός.
· Ρωτούσε πόσο κόστισε το ταξίδι .
· Αμφιβάλλω αν έγραψε καλά στο διαγώνισμα .

2. Υποκείμενο απρόσωπων εκφράσεων που έχουν όμοια σημασία με τα παραπάνω, όπως
: δεν είναι βέβαιο, είναι περίεργο, είναι ζήτημα, δεν υπάρχει πληροφορία κ.α.
· Είναι παράξενο πώς τα καταφέρνει χωρίς πολύ διάβασμα .
· Δεν υπάρχει καμιά πληροφορία αν είναι ακόμη ζωντανός.
· Είναι ζήτημα αν έχεις διαβάσει δέκα λεπτά.

3. Επεξήγηση σε ουσιαστικά όπως : απορία, ερώτηση, σκέψη, αμφιβολία ή : αντωνυμίες ουδετέρου γένους, δεικτικές ή αόριστες :
· Εκείνο δεν καταλαβαίνω, πώς με το συνεχιζόμενο δανεισμό θα βγούμε ποτέ από
 την κρίση .
· Τον απασχολούσε διαρκώς η ίδια σκέψη, πώς θα εμπλούτιζε το βιογραφικό του .
· Η απορία του, πώς χωρίς χάρτη θα έφταναν στον προορισμό τους, δεν απαντήθηκε από κανέναν .

ΠΗΓΕΣ
Βιβλίο Εκπ/κού : σελ. 48 – 50
Συντακτικό της Νέας Ελληνικής Β και Γ Γυμνασίου , σελ. 137 – 140 και  153 - 155

 (
ΑΠΟ ΤΟΝ ΕΥΘΥ ΣΤΟΝ ΠΛΑΓΙΟ ΛΟΓΟ
)

Κατά τη μετατροπή του λόγου από ευθύ σε πλάγιο γίνονται οι παρακάτω αλλαγές  :
 (
ΕΝΟΤΗΤΑ 3Η:ΕΙΜΑΣΤΕ ΟΛΟΙ ΙΔΙΟΙ-ΕΙΜΑΣΤΕ ΟΛΟΙ ΔΙΑΦΟΡΕΤΙΚΟΙ
)




Α ) Οι κύριες προτάσεις κρίσεως γίνονται δευτερεύουσες ειδικές προτάσεις :
Ευθύς λόγος : Αναπολώ τις περσινές μου επιτυχίες .
Πλάγιος λόγος : Έλεγε (ή λέει ) ότι αναπολεί τις περσινές του επιτυχίες.

Β. ) Οι κύριες προτάσεις επιθυμίας γίνονται δευτερεύουσες βουλητικές προτάσεις :
Ευθύς λόγος : Περάστε έξω !
Πλάγιος λόγος : Απαίτησε ( ή διέταξε) να περάσουν έξω .

Γ. ) Οι ευθείες ερωτηματικές κύριες προτάσεις γίνονται δευτερεύουσες πλάγιες ερωτηματικές προτάσεις :
Ευθύς λόγος : Γιατί δεν απάντησες στο τηλέφωνο ;
Πλάγιος λόγος : Τον ρώτησε γιατί δεν απάντησε στο τηλέφωνο .


Δ. ) Οι δευτερεύουσες προτάσεις ως προς το είδος τους δεν αλλάζουν :
Ευθύς λόγος : Αν δεν αλλάξεις τακτική, θα χάσεις τη χρονιά σου .
Πλάγιος λόγος :Τον προειδοποίησε ότι, αν δεν άλλαζε τακτική, θα έχανε τη χρονιά του .

Ε. ) Αλλαγές μπορούν να γίνουν στους χρόνους :
· Ο Ενεστώτας του ρήματος της κύριας πρότασης να γίνει Παρατατικός ή να παραμείνει Ενεστώτας:
Ευθύς λόγος : Δεν πρόκειται να φύγω.
Πλάγιος λόγος : Επιμένει ότι δεν πρόκειται να φύγει , ή : Επέμενε ότι δεν επρόκειτο να φύγει.
· Ο Μέλλοντας της κύριας πρότασης μπορεί είτε να παραμείνει Μέλλοντας , είτε να γίνει : θα + Παρατατικός :
Ευθύς λόγος : Θα σε καλέσω σίγουρα στο γάμο μου .
Πλάγιος λόγος : Μού ανακοίνωσε ότι θα με καλούσε σίγουρα στο γάμο της .
Αλλά και : Μού ανακοίνωσε ότι θα με καλέσει σίγουρα στο γάμο της
· Ο Παρακείμενος να γίνει Υπερσυντέλικος :
Ευθύς λόγος : Το τρένο έχει αναχωρήσει .
Πλάγιος λόγος : Την πληροφόρησαν ότι το τρένο είχε αναχωρήσει .


ΣΤ. Μπορεί, επίσης, ν’ αλλάξει το τοπικό ή το χρονικό επίρρημα:
Ευθύς λόγος : Τώρα	θα πάω εγώ , όπως χθες πήγε αυτός.
Πλάγιος λόγος : Έλεγε ότι τότε αυτός θα πήγαινε, όπως την προηγούμενη ημέρα πήγε
 εκείνος .

Ζ : Αλλάζουν οι αντωνυμίες : εγώ	αυτός
αυτός	εκείνος


ΑΣΚΗΣΕΙΣ



Α . Να μετατρέψετε τον ευθύ λόγο σε πλάγιο χρησιμοποιώντας κάθε φορά διαφορετικό ρήμα εξάρτησης με τη βοήθεια και του παρακάτω πλαισίου :

 (
Ζητώ, ρωτώ, απορώ, λέω, εξηγώ, γράφω, δηλώνω, βλέπω, καταλαβαίνω, αγνοώ, σκέφτομαι, αναλογίζομαι, προτρέπω, ανησυχώ, υποδεικνύω, συστήνω, επισημαίνω, παρατηρώ, διαπιστώνω, νομίζω, θεωρώ, πιστεύω, καταλογίζω, κατηγορώ, παραπονιέμαι, αναρωτιέμαι, ισχυρίζομαι, υποστηρίζω, τονίζω, εκφράζω/διατυπώνω την
 
απορία
)

1. Δε θα απαντήσω στις προκλήσεις σας .
2. Πώς μπορεί να είσαι τόσο αδιάφορος ;
3. Περιμένετε ώσπου να ολοκληρωθεί ο έλεγχος .
4. Θα μελετήσω προσεκτικά το αίτημά σας, όμως δεν υπόσχομαι τίποτα .
5. Μην είστε τόσο βιαστικοί, γιατί μπορεί να κάνετε λάθος .
6. Ίσως αποτύχω στην αυριανή συνέντευξη για δουλειά .
7. Οι συνεργάτες μου δεν είναι απατεώνες .
8. Ο χειμώνας φέτος θα είναι βαρύς .


Β . Στις επόμενες περιόδους να βρείτε τις πλάγιες ερωτηματικές προτάσεις και να προσδιορίσετε τον συντακτικό τους ρόλο :

1. Υπολόγιζε συχνά πόσα ήταν τα ημερήσια έξοδα .
2. Αμέσως ανακαλύψαμε πού βρισκόταν η κρυψώνα του .
3. Αυτή την απορία έχω πάντα, πώς, με τόση ανοργανωσιά, τα βγάζει πέρα την τελευταία στιγμή .
4. Δεν έχει ανακοινωθεί πότε θα γίνουν οι εξετάσεις .
5. Αυτό μόνο εξήγησέ μου, πόσο συχνά αγοράζεις παπούτσια .
6. Ρώτησέ τον αν θα έρθει μαζί μας, ή θα πάει με τους άλλους .


Γ . Μεταφέρετε τα παρακάτω σε πλάγιο λόγο :
1. Πώς ήξερες ότι ήμασταν εδώ ;
2. Πήγαινε αμέσως τώρα !
3. Αν βρέχει αύριο, η εκδρομή μας θα ματαιωθεί .
4. Μάταια πάλεψα για έναν ανέφικτο στόχο .
5. Δε θα δεχτώ αρνητική απάντηση .
6. Κάποιοι γείτονες ρυπαίνουν με τα σκουπίδια τους το πάρκο.
 (
ΕΝΟΤΗΤΑ 3Η:ΕΙΜΑΣΤΕ ΟΛΟΙ ΙΔΙΟΙ-ΕΙΜΑΣΤΕ ΟΛΟΙ
 
ΔΙΑΦΟΡΕΤΙΚΟΙ
)



7. Το επιχείρημά σου δεν ευσταθεί..
8. Περάσαμε πολλά εξαιτίας της ανοησίας σου .



Δ. Να μετατρέψετε τον ευθύ λόγο σε πλάγιο :

1. Θέλω τα χρήματά μου πίσω !
Ο επιβάτης της αεροπορικής εταιρείας απαίτησε ……………………………………………………..
……………………………………………………………………………………………………………………….
2. Πάμε αύριο σινεμά ;
Η Μαρία μού ζήτησε ………………………………………………………………………………………….

3 . Ξεναγός : Μπροστά σας βλέπετε τους αποθηκευτικούς χώρους του ανακτόρου της Κνωσού .
………………………………………………………………………………………………………………………
……………………………………………………………………………………………………………………….
4. Έχεις πρόθεση να διαβάσεις ;
Αμφιβάλλω ………………………………………………………………………………………………………..

5. Πού θα πάμε άραγε αύριο ;
Αναρωτιούνται …………………………………………………………………………………………………..

6. Της φώναξε τρομαγμένος : « Απομακρύνσου γρήγορα από εδώ » .
………………………………………………………………………………………………………………….
…………………………………………………………………………………………………………………..


Ε. Να μετατρέψετε σε πλάγιο λόγο το παρακάτω απόσπασμα από συνέντευξη του Γιώργου Γραμματικάκη ( να χρησιμοποιήσετε όσο περισσότερα ρήματα εξάρτησης μπορείτε από το πλαίσιο της άσκησης Α ) :

Δημοσιογράφος : Με ποια ιδανικά «μεγαλώνετε » τους φοιτητές σας ;

Γ. Γραμματικάκης : Αντιπαθώ τις ηθικολογίες και τις συμβουλές, δεν έχουν άλλωστε αποτέλεσμα. Προσπαθώ να πω στους φοιτητές να ανακαλύψουν το δικό τους δρόμο κι ότι η γνώση δεν κερδίζεται μόνον στις αίθουσες. Είναι μια προσωπική μάχη, να καταλάβουν βαθύτερα ένα φαινόμενο, να απαντήσουν στα δικά τους ερωτήματα. Μόνον τότε η γνώση είναι αυθεντική και όχι αντιγραφή και απομνημόνευση .
 (
ΕΝΟΤΗΤΑ 3Η:ΕΙΜΑΣΤΕ ΟΛΟΙ ΙΔΙΟΙ-ΕΙΜΑΣΤΕ ΟΛΟΙ ΔΙΑΦΟΡΕΤΙΚΟΙ
)



Δημοσιογράφος: Μιλάτε για τη βία και τη διαφθορά ως πολιτικά και κοινωνικά φαινόμενα. Πώς αντιδράτε και πώς θα διαβλέπατε μια αποκατάσταση των ηθικών αξιών στην ελληνική κοινωνία ;

Γ. Γραμματικάκης : Η βία με φοβίζει, η διαφθορά με εξοργίζει. Όχι μόνον εκείνη που γίνεται πρωτοσέλιδο στις εφημερίδες ή πεδίο γραφικών αψιμαχιών στα τηλεοπτικά παράθυρα .Η χειρότερη διαφθορά είναι άλλη : η πεποίθηση του πολίτη, εμάς όλων ότι η διαφθορά είναι περίπου ένα φυσικό, αναπόδραστο φαινόμενο. Αν δεν λείψει αυτή η πλάνη, που είναι ταυτόχρονα και πρόσχημα, δεν μπορούμε να μιλάμε ούτε για αποκατάσταση αξιών , ούτε για πρόοδο.
(Απόσπασμα από συνέντευξη στο περιοδικό GK της Καθημερινής)


………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
………………………………………………………………………………………………………………………………………………
……………………………………………………………………………………………………………………………………………..
……………………………………………………………………………………………………………………………………………..
……………………………………………………………………………………………………………………………………………..
……………………………………………………………………………………………………………………………………………..
……………………………………………………………………………………………………………………………………………..
……………………………………………………………………………………………………………………………………………..
……………………………………………………………………………………………………………………………………………..


ΚΕΙΜΕΝΟ : Η ΠΙΚΡΗ ΓΝΩΡΙΜΙΑ ΜΕ ΤΟ ΡΑΤΣΙΣΜΟ

Δεν είναι εύκολο να είναι κανείς διαφορετικός, ιδίως όταν είναι παιδί. Τα προβλήματα του μεγαλώματος επιτείνονται, αν ανακαλύψουμε ότι αποκλίνουμε από το μέσο όρο .

Δεν υπάρχει αμφιβολία ότι η οικογένειά μου ήταν διαφορετική. Οι γονείς μου μιλούσαν αγγλικά με βαριά ιταλική προφορά. Το στυλ της ζωής μας ήταν ολότελα διαφορετικό, ένα μικρό κομμάτι της Μεσογείου στις ακτές της Αμερικής .Τρώγαμε διαφορετικά φαγητά. Οι συζητήσεις μας ήταν πιο ζωντανές κι οι φωνές μας λίγο πιο δυνατές, οι κινήσεις μας πιο έντονες. Ο κόσμος στον οποίο ζούσαμε ήταν σίγουρα πιο ξένος.

Ήταν συνηθισμένο εκείνο τον καιρό να μας κολλάνε τις ταμπέλες «μακαρονάς» και
«μετανάστης». Ποτέ δεν ήμουν απολύτως σίγουρος για το τι σήμαιναν αυτές οι δυο λέξεις, παρ’ όλ’ αυτά ένιωθα το κεντρί τους. Πρωτόνιωσα αυτό τον πόνο μια μέρα καθώς έφευγα απ’ το σχολείο . Βρέθηκα περικυκλωμένος από μια ομάδα παιδιών που μου φώναζαν αυτά τα λόγια.

Ένα από τα παιδιά μου πέταξε ένα κέικ. Η κρέμα και η ζάχαρή του έσκασαν πάνω στο πρόσωπο, τα μαλλιά και τα ρούχα μου. «Βρωμομετανάστη», φώναζαν. «Ο πατέρας σου είναι γκάγκστερ στο Σικάγο κι η μητέρα σου μασάει σκόρδα κι εσύ είσαι γιος μακαρονά ! Γιατί δεν τα μαζεύετε να πάτε από κει που ήρθατε »;

Μου φάνηκε ότι πέρασε μια αιωνιότητα ώσπου να απελευθερωθώ από τον κύκλο τους , αφού είχα φάει αρκετές σπρωξιές και μπουνιές. Ταπεινωμένος και κλαίγοντας έσπασα τον κλοιό και όρμησα σπίτι μου . Καθώς έτρεχα γεμάτος θυμό και πικρία, ανακάλυψα ότι δεν είχα κάνει την παραμικρή προσπάθεια να τους ανταποδώσω τα χτυπήματα .

Μόλις έφτασα στο σπίτι κλειδώθηκα στο μπάνιο για να μη με δουν. Παρά την επίπονη προσπάθεια, δεν μπορούσα να σταματήσω τα κλάματα και τα δάκρυά μου ανακατεύονταν με το αίμα στο πρόσωπό μου . Δεν μπορούσα να πιστέψω αυτό που μου συνέβη. Όλα φαίνονταν τόσο λάθος , κι όμως τελικά ήμουν ανίκανος να κάνω οτιδήποτε γι’ αυτό.

Τελικά ο πατέρας χτύπησε την πόρτα . «Τι κάνεις εκεί μέσα; Τι σου συμβαίνει;» με ρώτησε. Του εξήγησα . Τελείωσα την ιστορία και περίμενα. Περίμενα ότι ο πατέρας μου θα έκανε ένα σχόλιο που θα με γιάτρευε αυτομάτως , ή ότι με κάποια ενέργεια θα με γαλήνευε και θα έλυνε το πρόβλημα. Αλλά ο πατέρας μου δεν κουνήθηκε.

«Εντάξει,», είπε ήσυχα, « έγινε κι αυτό. Σε βρήκαν κι εσένα άνθρωποι που μας πληγώνουν και μας κάνουν να κλαίμε .Δεν μας ξέρουν, κι όμως μας μισούν. Οι δειλοί, που κάνουν τους δυνατούς μόνο όταν είναι πολλοί και τα βάζουν μαζί μας, γιατί ξέρουν ότι δεν είμαστε σε θέση να τους αντιμετωπίσουμε ».
«Μισώ που είμαι Ιταλός » του εξομολογήθηκα θυμωμένα, «θα ήθελα να είμαι οτιδήποτε άλλο! »

Ο πατέρας μου με κράτησε σφιχτά κι η φωνή του τώρα ήταν δυνατή κι απειλητική. « Να μη σε ξανακούσω να το λες αυτό ποτέ! Έπρεπε να είσαι περήφανος γι’ αυτό που είσαι. Σκέψου λιγάκι ότι η Αμερική ανακαλύφθηκε και πήρε το όνομά της από έναν Ιταλό! Οι Ιταλοί κάνουν γλυκιά μουσική, τραγουδούν υπέροχα, ζωγραφίζουν τους ωραιότερους πίνακες , γράφουν αριστουργήματα και χτίζουν όμορφα κτήρια . Πώς μπορεί να μην  είσαι περήφανος που είσαι Ιταλός ;


« Όλ’ αυτά όμως δεν τα ξέρουν οι άλλοι », του αντιμίλησα, «θα προτιμούσα να είμαι σαν όλους τους άλλους » .
«Ε λοιπόν, δεν είσαι! Ο Θεός δεν θέλησε να μας κάνει όλους ίδιους .Μας έκανε διαφορετικούς για να μπορεί ο καθένας να είναι ο εαυτός του . Ποτέ μη φοβάσαι τις διαφορές. Η διαφορά είναι καλό. Θα σου άρεσε να είσαι σαν τα παιδιά που σ’ έδειραν και σου φώναζαν αυτά τα πράγματα ; Δε χαίρεσαι που διαφέρεις απ’ αυτούς ; Να λυπάσαι αυτούς τους ανθρώπους , αλλά να μην τους φοβάσαι . Αν νιώθουμε δυνατοί και περήφανοι γι’ αυτό που είμαστε, τότε κανείς δεν θα μπορεί να μας κάνει κακό » .

Αν και δε βρήκα την εξήγηση του πατέρα μου πολύ ικανοποιητική, κατά κάποιο τρόπο μ’ έκανε να νιώσω καλύτερα. Ίσως το γεγονός ότι με πήρε στην αγκαλιά του, με άκουσε και με αγαπούσε να ήταν αρκετό .

Αργότερα η εμπειρία μου μού δίδαξε ότι δεν ήμουν μόνος, ότι αυτές οι επώδυνες συγκρούσεις και ακόμη χειρότερες , είχαν συμβεί και στους Εβραίους φίλους μου, τους Μεξικανούς φίλους μου, τους Μαύρους, τους Καθολικούς, και τους ανάπηρους φίλους μου. Ο πατέρας μου είχε δίκιο, όταν μου μάθαινε ότι όσο υπάρχει άγνοια θα υπάρχει και αδικία, όσο υπάρχουν αυτοί που ασυνείδητα μισούν τον εαυτό τους θα υπάρχουν και διώξεις. Έτσι είναι δυστυχώς η ζωή, οι αποδιοπομπαίοι τράγοι ανήκουν συνήθως σε μια μειονότητα .

Λεό Μπουσκάλια, « Ο πατέρας μου » ( από το βιβλίο Έκφραση  Έκθεση για το ενιαίο  Λύκειο , ΟΕΔΒ , διασκευή )

ΑΣΚΗΣΕΙΣ

1. Ποια στοιχεία διαφορετικότητας και ποια στερεότυπα οδήγησαν τα άλλα παιδιά στη συγκεκριμένη αντιμετώπιση του συμμαθητή τους ;

2. Με ποια επιχειρήματα προσπάθησε ο πατέρας του να τον πείσει για την αξία της διαφορετικότητας και της διατήρησης της εθνικής του ταυτότητας ;

3. Με έμφαση κυρίως στην τελευταία παράγραφο να αναφέρετε είδη ρατσισμού που επισημαίνονται στο κείμενο .

4. Να μεταφέρετε σε πλάγιο λόγο το παρακάτω απόσπασμα του κειμένου : « Μισώ που είμαι Ιταλός … που είσαι Ιταλός ; »

5. Να γράψετε μια συνώνυμη για κάθε υπογραμμισμένη λέξη με βάση τη σημασία που έχει μέσα στο κείμενο .

6. Δεν υπάρχει αμφιβολία … πιο ξένος : να αναφέρετε με ποιον ή ποιους τρόπους έχει αναπτυχθεί η 2η παράγραφος του κειμένου .

7. Να γράψετε μέσα από το κείμενο 3 περιπτώσεις μεταφορικής χρήσης της γλώσσας .

8. Στις επόμενες περιόδους του κειμένου
α.)να διαχωρίσετε τις κύριες από τις δευτερεύουσες προτάσεις, β.) να αναφέρετε το
είδος των δευτερευουσών γ.) αν είναι ονοματικές , να εντοπίσετε τον συντακτικό τους ρόλο :


· Δεν υπάρχει αμφιβολία ότι η οικογένειά μου ήταν διαφορετική.


· Ήταν συνηθισμένο εκείνο τον καιρό να μας κολλάνε τις ταμπέλες
«μακαρονάς» και «μετανάστης».


· Μου φάνηκε ότι πέρασε μια αιωνιότητα ώσπου να απελευθερωθώ από τον κύκλο τους , αφού είχα φάει αρκετές σπρωξιές και μπουνιές.


· Έπρεπε να είσαι περήφανος γι’ αυτό που είσαι.


· Σκέψου λιγάκι ότι η Αμερική ανακαλύφθηκε και πήρε το όνομά της από έναν Ιταλό!


9. " Έτσι είναι δυστυχώς η ζωή, οι αποδιοπομπαίοι τράγοι ανήκουν συνήθως σε μια
 μειονότητα" : αφού μελετήσετε τη σημασία των υπογραμμισμένων όρων από το λεξιλόγιο Γ2 της σελ. 56 του βιβλίου σας , να εξηγήσετε το νόημα της περιόδου αυτής.


ΘΥΜΟΜΑΣΤΕ ΞΑΝΑ ΑΠΟ ΤΑ ΚΕΙΜΕΝΙΚΑ ΕΙΔΗ: ΟΜΙΛΙΑ-ΕΙΣΗΓΗΣΗ

Είναι προφορικός λόγος που εκφωνείται σε ακροατήριο με την αφορμή κάποιας εκδήλωσης κι έχει την ακόλουθη διάρθρωση:

· Προσφώνηση: Αγαπητοί συμμαθητές, Αξιότιμοι κύριοι, /ες (πάνω αριστερά)

· Πρόλογος/Εισαγωγή : πολύ σύντομη παρουσίαση του θέματος και της θέσης του  ομιλητή με τέτοιο τρόπο, ώστε εξαρχής να προκαλέσει το ενδιαφέρον.

· Κύριο μέρος: αναπτύσσεται η βασική ιδέα με τους παρακάτω τρόπους:
α. αφήγηση: ιστορικές πληροφορίες σχετικά με το θέμα, β. βεβαίωση: αποδεικτικό υλικό για τη θέση του ομιλητή (επιχειρήματα με στοιχεία, μαρτυρίες, πορίσματα ερευνών, απόψεις ειδικών κ.λ.π.) γ. ανασκευή: παρουσίαση και αντίκρουση της αντίθετης άποψης, με αναφορά κινδύνων που τυχόν θα προκύψουν , εάν επικρατήσει.

· Επίλογος: συμπεράσματα-σύντομη ανακεφαλαίωση, ευχή, προτροπή

· Επιφώνηση: στο κάτω δεξιό μέρος εκφράζονται ευχαριστίες προς το ακροατήριο: Ευχαριστώ για την προσοχή σας, για τον χρόνο σας, που με ακούσατε, κλπ.

Ύφος: απλό-οικείο ή σοβαρό-επίσημο, ανάλογα με τους αποδέκτες και την περίσταση επικοινωνίας. Μπορεί να χρησιμοποιηθούν ποικίλα εκφραστικά μέσα όπως π.χ. οι ρητορικές ερωτήσεις. Καλό είναι σε μια ομιλία να υπάρχουν διάσπαρτες εκφράσεις σε β΄ πρόσωπο που υποδηλώνουν ότι πρόκειται για προφορικό λόγο σε ζωντανό ακροατήριο, όπως: "φανταστείτε ότι...", "σκεφτείτε αν...", "νομίζετε πως..." κ.λ.π.

